גנוב על הירח (זיכיון)

גנוב על הירח (באנגלית: Despicable Me) הוא זיכיון בידור אמריקאי של אילומיניישן הפקות. הזיכיון כולל שישה סרטים באורך מלא, שישה סרטים קצרים וסחורת מרצ'נדייזינג גדולה נלוות. הזיכיון מצליח, והכנסותיו ברחבי העולם כולו מסתכמות ב-$4,647,750,728, מה שהופך אותו לזיכיון האנימציה הראשון ברווחיותו בהיסטוריה. ששת סרטי הקולנוע של הזיכיון הם "גנוב על הירח" (2010), "גנוב על המיניונים" (2013), "המיניונים" (2015), "גנוב על העולם" (2017), "המיניונים: עלייתו של גרו" (2022) ו"גנוב על החיים" (2024). ערך מורחב – גנוב על הירח הסרט עוקב אחר גרו, נבל-על אשר מאמץ שלוש ילדות יתומות – מרגו, אדית ואגנס – כדי לגנוב קרן מכווצת קטלנית מוויקטור, נבל-על אחר אשר גונב את תהילתו של גרו, כאשר ברצון שניהם לגנוב את הירח. הסרט יצא ב-9 ביולי 2010, והוא מהווה לסרט הראשון בזיכיון וכן לסרט הראשון של חברת אילומיניישן הפקות. הסרט בוים על ידי פייר קופין וכריס רנואד, אשר גם דיבבו את דמויות המיניונים, והוא התבסס על סיפור מקורי מאת סרחיו פבלוס. את דמותו של גרו דיבב בגרסה האנגלית סטיב קארל, ואוהד שחר בגרסה העברית; את דמויותיהן של מרגו, אדית ואגנס דיבבו בגרסה האנגלית מירנדה קוסגרוב, דנה גאייר ואלזי פישר בהתאמה, ובגרסה העברית נועה פלדמן, בר מינאלי ובר סביר בהתאמה; את דמותו של דוקטור נאפריו, עוזרו של גרו, דיבב בגרסה האנגלית ראסל בראנד, ובגרסה העברית אמנון וולף; ואת דמותו של ויקטור דיבב בגרסה האנגלית ג'ייסון סגל, ובגרסה העברית עידן אלתרמן. הסרט זכה לביקורות חיוביות, וכן להצלחה גדולה בקופות, כאשר הכנסותיו מסתכמות ב-$543,113,985 ברחבי העולם כולו. ערך מורחב – גנוב על המיניונים הסרט עוקב אחר גרו, לאחר שהוא פרש מחיי הרשע לטובת ניהול חיי משפחה תקינים בסיועם של המיניונים. לפתע, מגויס גרו לסוכנות בינלאומית נגד רשעים על מנת לעצור נבל אכזר, ולשם כך הוא חובר ללוסי ויילד, סוכנת חשאית מתחילה מהסוכנות הבינלאומית נגד רשעים. לוסי וגרו פוגשים באל מאצ'ו, נבל אכזר אשר מאיים לכבוש את העולם בעזרת מיניונים משועבדים. הסרט יצא ב-3 ביולי 2013, והוא מהווה השני בזיכיון. גם סרט זה בוים על ידי פייר קופין וכריס רנואד, כאשר אלה המשיכו במקביל לדבב את דמויות המיניונים. סטיב קארל, מירנדה קוסגרוב, דנה גאייר, אלזי פישר וראסל בראנד, חזרו לדבב את גרו, מרגו, אדית, אגנס וד"ר נאפריו, בהתאמה. קריסטן ויג ובנג'מין בראט הצטרפו לצוות המדבבים הראשי של הסרט, בתור לוסי ויילד ואל מאצ'ו, בהתאמה. כמו קודמו, זכה הסרט לביקורות חיוביות, וכן להצלחה גדולה בקופות, כאשר הכנסותיו מסתכמות ב-$970,761,885 ברחבי העולם כולו. ערך מורחב – המיניונים הסרט עוקב אחר המיניונים, עוזריו של גרו, עוד לפני הגעתם לגרו ומציג את הדרך בה הגיעו אלה לגרו. לאחר כישלונות רבים בסיוע לרשעים, מחליטים המיניונים להתבודד באנטארקטיקה, ומתחילים לשקוע בדיכאון ושעמום עמוק. קווין, סטיוארט ובוב מחליטים לקחת את המושכות לידיהם, ויוצאים בחיפוש אחר רשע חדש לשרתו. הסרט יצא ב-10 ביולי 2015, והוא מהווה ספין אוף לסרטי הזיכיון. את הסרט ביימו פייר קופין וקייל בלדה, כאשר את תסריטו כתב בריאן לינץ'. מלבד פייר קופין, אשר דיבב את דמויות המיניונים, בסרט דיבבו רונה פרומצ'נקו ומתי אטלס, בתפקיד סקרלט קטלנוביץ' והרב קטלנוביץ', זוג נשוי של נבלי-על. "המיניונים" זכה להצלחה רבה, וגרף בקופות ברחבי העולם הכנסות של $1,018,901,000, שהביאו לדירוגו כסרט הרביעי המכניס ביותר של שנת 2015, הסרט העלילתי ה-22 בהכנסותיו בהיסטוריה, הסרט הראשון בהכנסותיו בזיכיון "גנוב על", וכן גם כסרט ההנפשה השלישי בהכנסותיו בהיסטוריה, והראשון שאינו בהפצת חברת וולט דיסני. על אף ההכנסות הגדולות, הסרט לא זכה לביקורות חיוביות. ערך מורחב – גנוב על העולם בסרט זה, גרו נכנס לתחרות בין אחים כאשר הוא מתמודד מול בלתזאר בראט, ילד כוכב לשעבר אשר גדל להיות אובססיבי בנוגע לדמות אותה שיחק בשנות ה-80'. כמו כן, גרו פוגש את אחיו התאום האבוד, דרו. סטיב בורק, מנכ"ל חברת יוניברסל, אשר מפיצה את סרטי הזיכיון, אישר ב-2013 כי לזיכיון סרט שלישי בסדרה, מבלי להכליל את הספין-אוף "המיניונים", וכי הוא נמצא בתהליכי עבודה ראשוניים. בינואר 2014, הוכרז כי הסרט ייצא ב-30 ביוני 2017. ערך מורחב – המיניונים: עלייתו של גרו עלילת הסרט מספרת את הסיפור המקורי של המיניונים עם הבוס שלהם, גרו. הסרט היה אמור לצאת לאקרנים ב-3 ביולי 2020 על ידי סרטי יוניברסל, אולם נדחה עקב התפרצות מגפת הקורונה. ב-1 באפריל, הסרט קיבל תאריך חדש, 2 ביולי 2021. ב-5 במרץ 2021, הסרט נדחה שוב ל-1 ביולי 2022 (כמעט שנה) על מנת למנוע תחרות עם הסרט "מהיר ועצבני 9" שיצא ב-25 ביוני 2021. ערך מורחב – גנוב על החיים הסרט מתמקד במשפחתו של גרו; הוא, לוסי, מרגו, אדית' ואגנס ובחור חדש: גרו ג'וניור, התינוק של גרו ולוסי, שמנסה לייסר את אביו, שרוצה רק לקבל אהבה מבנו התינוק. המשפחה נאלצת לצאת למנוסה עקב נבל על חדש-ישן בשם מקסים לה מאל, שבחר מהכלא ומתכנן לנקום בגרו. הסרט יצא לאקרנים ב-27 ביוני 2024, על ידי סרטי יוניברסל. הסרט הראשון בזיכיון, "גנוב על הירח", גרף בקופות ברחבי העולם $543,113,985, הסרט השני בזיכיון, "גנוב על המיניונים", גרף בקופות ברחבי העולם $970,761,885,, הספין אוף גרף בקופות ברחבי העולם $1,159,398,397,, הסרט השלישי גרף בקופות ברחבי העולם $1,034,799,409 והספין אוף השני גרף בקופות ברחבי העולם $893,568,815. בסך הכל, הכנסות הזיכיון ברחבי העולם כולו עומדות על $4,601,642,491, מה שהופך אותו לזיכיון האנימציה הראשון ברווחיותו בהיסטוריה. באופן כללי, זכו סרטי הזיכיון לביקורות חיוביות מצד מבקרים. באתר Rotten Tomatoes, קיבל "גנוב על הירח" ציון של 81% המבוסס על כ-190 חוות דעת, "גנוב על המיניונים" ציון של 74% המבוסס על כ-170 חוות דעת,, "המיניונים" ציון של 54% המבוסס על כ-222 חוות דעת, "גנוב על העולם" ציון של 61% המבוסס על כ-150 חוות דעת. ו"המיניונים: עלייתו של גרו" ציון של 72% המבוסס על כ-131 חוות דעת. באתר Metacritic, קיבל "גנוב על הירח" ציון של 72% המבוסס על כ-35 חוות דעת, "גנוב על המיניונים" ציון של 62% המבוסס על כ-40 חוות דעת, "המיניונים" ציון של 56% המבוסס על כ-56 חוות דעת, "גנוב על העולם" קיבל ציון של 49% המבוסס על 36 חוות דעת. ו"המיניונים: עלייתו של גרו" קיבל ציון של 56% המבוסס על כ-37 חוות דעת. הסרטים הסוגרים של הזיכיון (נכון ל-2024) - "גנוב על העולם ו-גנוב על החיים, שיצאו בשנים 2017 ו-2024, בסוף הסרט השלישי שיצא בשנת 2017 רואים את גרו ודרו וכל המיניונים בכיף משחקים, בעוד דרו מבטיח לגרו שלמרות הבטחת המשפחה שימשיכו על פשע, הוא יפסיק עם מחשבות הפשע ויפסיק לגרור גם את גרו לפשע. כזכור, המיניונים משרתים רק נבלי-על, ובכך בלי ידיעתו של גרו, דרו והמיניונים באמצע הלילה יוצאים מהבית עם חליפות, טילים וציודי פשע, ומורדים בגרו. לאחר שהם ברחו, גרו, לוסי, מרגו, אדית' ואגנס שומעים את המאורע, ומבטיחים שיתפוס את דרו ביום הדין. הסרט נגמר כך, בעוד הובטח שבסרט הבא של "גנוב על" (נבזה שכמותי 4) ימשיך את קו עלילת הסרט הקודם, בו לוסי וגרו יוצאים למרדף אחר דרו והמיניונים כדי להפסיק את הפשע כפי שדרו הבטיח ומרד. אך בתחילת 2023 הסרט "גנוב על - 4" הוכרז, ובנובמבר 2023 שוחרר הטיזר הרשמי של הסרט ובתחילת 2024 את שני הטריילרים הראשונים של הסרט, בהם גם הוכרז שם הסרט "גנוב על החיים". הסרט יצא ב-27 ביוני 2024, בו גילו שבסרט זה התעלמו לגמרי ממאורעות הסרט הקודם, בעוד עלילה חדשה נפתחה. בנוסף, העלימו לגמרי את דרו, והמיניונים חזרו לשירותיו של גרו. העלימו את קו העלילה הארוך שבין "גנוב על העולם" ל"גנוב על החיים" שהיה אמור להיות ב"גנוב על החיים". מדיה וקבצים בנושא גנוב על הירח בוויקישיתוף אתר האינטרנט הרשמי של גנוב על הירח אתר האינטרנט הרשמי של גנוב על הירח "גנוב על הירח", באתר Rotten Tomatoes (באנגלית) אתר הזיכיון (באנגלית) Franchises - Despicable Me, ‏Box Office Mojo Franchise Index, ‏Box Office Mojo גנוב על הירח, Box Office Mojo גנוב על המיניונים, Box Office Mojo Universal Dates Minions Movie Dec. 19, 2014, ‏Deadline, ‏21 באוגוסט 2012 Mike Fleming, ‏Illumination And Universal Hatch ‘Despicable Me’ Spinoff About The Minions, ‏Deadline, ‏23 ביולי 2012 Mike Fleming, ‏Sandra Bullock To Voice Super-Villain In ‘Minions’ Spinoff For Illumination/Universal, ‏Deadline, ‏11 בפברואר 2013 Mike Fleming, ‏At Illumination, Jon Hamm Lends Voice To ‘Minions’ Movie; Tito Ortiz Returns As Executive, ‏Deadline, ‏30 באפריל 2013 "המיניונים", במסד הנתונים Box Office Mojo (באנגלית) שוברי הקופות העיקריים ברחבי העולם לשנת 2015, באתר Box Office Mojo (באנגלית) שוברי הקופות העיקריים ברחבי העולם בהיסטוריה, באתר Box Office Mojo (באנגלית) Pamela McClintock, ‏Box Office Milestone: 'Minions' Crosses $1B, ‏The Hollywood Reporter, ‏28 באוגוסט 2015 Dave McNary, ‏‘Minions’ Hits $1 Billion at Worldwide Box Office‎, Variety, ‏28 באוגוסט 2015 Comcast's CEO Presents at Bank of America Merrill Lynch 2013 Media, Communications & Entertainment Conference (Transcript)‎, Seeking Alpha, ‏11 בספטמבר 2013 Despicable Me 3 and Dr. Seuss' How the Grinch Stole Christmas Set for 2017, ‏Coming Soon, ‏15 בינואר 2014 המיניונים, Box Office Mojo גנוב על העולם, Box Office Mojo המיניונים: עלייתו של גרו, Box Office Mojo גנוב על הירח, Rotten Tomatoes גנוב על המיניונים, Rotten Tomatoes "המיניונים", באתר הביקורות Rotten Tomatoes גנוב על העולם, Rotten Tomatoes המיניונים: עלייתו של גרו, Rotten Tomatoes גנוב על הירח, Metacritic גנוב על המיניונים, Metacritic המיניונים", באתר הביקורות Metacritic גנוב על העולם, Metacritic המיניונים: עלייתו של גרו, Metacritic שוחט, רפאל, ר' חיים מוולוז'ין והפולמוס עם החסידות על פי נפש החיים וספרות השאילתות, Moreshet Israel, 2020, עמ' 269–297 doi: 10.26351/mi/18-2/3